stanford-oval/wikipedia huggingface dataset:
ג'רמי פיבן
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1986 | לוקאס | ספייק |  |
| 1986 | קיץ מטורף | טיי |  |
| 1989 | אמרי לי כן | מארק |  |
| 1990 | הנוכלים | ימאי |  |
| 1990 | כשגבר אוהב אשה | קהאן |  |
| 1992 | השחקן | סטיב ריבס |  |
| 1992 | Twogether | ארני |  |
| 1992 | בוב רוברטס | מוכר נרות |  |
| 1992 | סינגלס | דאג הוגלי |  |
| 1992 | There Goes the Neighborhood | אלברט לודג' |  |
| 1993 | Twenty Bucks | פקיד עצבני |  |
| 1993 | ליל הדין | ריי קוקרן |  |
| 1994 | Car 54, Where Are You? | הרברט הורץ |  |
| 1994 | Floundering | בחור |  |
| 1994 | פי. סי. יו | ג'יימס אנדרוז |  |
| 1995 | נישואין נוסח מיאמי | מיטשל |  |
| 1995 | Dr. Jekyll and Ms. Hyde | פיטר וולסטון |  |
| 1995 | היט | ד"ר בוב |  |
| 1996 | Livers Ain't Cheap | ג'ון |  |
| 1996 | E=mc2 | פרופ' פול היגינס |  |
| 1996 | גדול מהחיים | וולטר |  |
| 1996 | Layin' Low | ג'רי מקלר |  |
| 1997 | Just Write | הרולד מק'מרפי |  |
| 1997 | מפגש בגרוס פוינט | פול ספריקי |  |
| 1997 | חתום בנשיקה | הנרי קסטילו |  |
| 1998 | מוזיקה מהלב | בילי סוואן |  |
| 1998 | פיניקס | הבלש פרד שוסטר |  |
| 1998 | עד החתונה זה יעבור | מייקל בארקו |  |
| 2000 | The Crew | הבלש סטיב מנטיר |  |
| 2000 | חתונה על תנאי | מייקל ברקו |  |
| 2001 | שעת שיא 2 | איש מכירות |  |
| 2001 | בדיוק כשהתאהבנו | דין קנסקי |  |
| 2001 | בלאק הוק דאון | קליפטון "אלביס" וולקוט |  |
| 2002 | בריחה מלאס וגאס | סקולדי |  |
| 2003 | מועדון החברים | דין גורדון "צ'יז" פריצ'רד |  |
| 2003 | משחק המושבעים | לורנס גרין |  |
| 2003 | מת לצעוק 3 | רוס ג'יגינס |  |
| 2004 | חופשיה לאהבה | אלן וייס |  |
| 2005 | כוח הכסף | ג'רי |  |
| 2005 | סקובי-דו! איפה המומיה שלי? | רוק ריברס | דיבוב |
| 2006 | מכוניות | הרב | דיבוב |
| 2006 | ראש בראש עם משפחת שטיין | אדם פידלר |  |
| 2006 | לחסל את האס | רוברט ישראל |  |
| 2007 | הממלכה | דימון שמידט |  |
| 2008 | רוקנרולה | רומן |  |
| 2009 | לספק ת'סחורה | דון רידי |  |
| 2011 | I Melt with You | רון |  |
| 2011 | ספיי קידס 4: כל הזמן שבעולם | דנג'ר / טיק טאק |  |
| 2011 | הילת מלאכים | ג'ק |  |
| 2012 | פיראטים! | בלאק בלאמי | דיבוב |
| 2012 | מרגלת מתבגרת | ארמון |  |
| 2014 | קצה המחר | קולונל וולטר מארקס |  |
| 2014 | עיר החטאים: עלמה להרוג | בוב |  |
| 2015 | הפמליה | ארי גולד |  |
| 2020 | My Dad's Christmas Date | דייוויד |  |
| 2021 | Last Call | סימוס "מיק" מקדוגל |  |
| 2021 | American Nigth | וינסנט |  |
| 2022 | The Walk | ג'וני באנקלי |  |
| 2023 | Sweetwater | ג'ו לאפצ'יק |  |
| 2023 | Vindicta | פטריק או'קונר |  |
| TBA | All-Star Weekend | דני |  |
| TBA | The System | הסוהר לוקאס |  |
| TBA | The Performance | הרולד |  |
| TBA | Primitive War |  |  |
| TBA | Occupation Rainfall: Chapter 2 |  |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1990 | Carol & Company | רוברט פנדה / שרברב | 2 פרקים |
| 1991 - 1998 | ראגרטס | האנק / דוור / איש מכירות | דיבוב; 4 פרקים |
| 1992 - 1998 | המופע של לארי סנדרס | ג'רי קאפן | 26 פרקים |
| 1993 | סיינפלד | מייקל בארת' | פרק: "The Pilot" |
| 1993 | 12:01 | הווארד ריצ'ר | סרט טלוויזיה של FOX |
| 1995 | שיקגו הופ | גודפריי נובוט | 2 פרקים |
| 1995 | Pride & Joy | ניית'ן גרין | תפקיד ראשי; 6 פרקים |
| 1995 | נשואים פלוס | צופה בטלוויזיה | פרק: "Pump Fiction" |
| 1995 - 1998 | אלן | ספנסר נובאק | תפקיד ראשי (עונות 5-3); 72 פרקים |
| 1996 | המופע של דיינה קארווי | ספנסר נובאק | פרק: "The Mountain Dew Dana Carvey Show" |
| 1997 | המופע של דרו קארי | ספנסר נובאק | פרק: "Drew Gets Married" |
| 1997 | גרייס על הכוונת | ספנסר נובאק | פרק: "Vegas" |
| 1997 | המאמן | ספנסר נובאק | פרק: "Viva Las Ratings" |
| 1997 | Duckman | ויקטור דימאן | דיבוב; פרק: "Ebony, Baby" |
| 1997 | Don King: Only in America | האנק שוורץ (אנ') | סרט טלוויזיה של HBO |
| 1997 | אנוכי הסמור | כוכב פוטבול אמריקאי | דיבוב; פרק: "Disease Fiesta" |
| 1998 | הרקולס | האריה מנמאה | דיבוב; פרק: "Hercules and the Hero of Athens" |
| 1998 - 1999 | קופידון | טרבור הייל / קופידון | תפקיד ראשי; 15 פרקים |
| 2000 | ויל וגרייס | ניקולס | פרק: "Love Plus One" |
| 2000 | באז שנות אור ממפקדת הכוכב | בריין פוד | דיבוב; פרק: "Star Crossed" |
| 2002 | אזור הדמדומים (אנ') | טיילר אנדרו וורד | פרק: "The Lineman" |
| 2003 | ספיידרמן: סדרת האנימציה החדשה | רולנד גיינס | דיבוב; 2 פרקים |
| 2004 - 2005 | ליגת הצדק ללא גבולות | האיש המוארך (אנ') | דיבוב; 3 פרקים |
| 2004 - 2011 | הפמליה | ארי גולד | תפקיד ראשי (8 עונות); 96 פרקים |
| 2013 - 2016 | מר סלפרידג' | הארי גורדון סלפרידג' (אנ') | תפקיד ראשי (4 עונות); 40 פרקים |
| 2017 - 2018 | חוכמת ההמונים | ג'פרי טאנר | תפקיד ראשי; 13 פרקים |
שיאי ישראל באתלטיקה

שיאי ישראל באתלטיקה הם התוצאות הטובות ביותר שנקבעו במקצועות האתלטיקה על ידי אתלט ישראלי. הם מאושרים על ידי איגוד האתלטיקה בישראל והתאחדות האתלטיקה הבינלאומית.
אצטדיון

נכון ל-11 במרץ 2025
אצטדיון > מקצועות השדה

| מקצוע | שיא ישראל באתלטיקה לגברים> תוצאה | שיא ישראל באתלטיקה לגברים> אתלט | שיא ישראל באתלטיקה לגברים> תאריך | שיא ישראל באתלטיקה לגברים> מקום | שיא ישראל באתלטיקה לנשים> תוצאה | שיא ישראל באתלטיקה לנשים> אתלטית | שיא ישראל באתלטיקה לנשים> תאריך | שיא ישראל באתלטיקה לנשים> מקום |
| --- | --- | --- | --- | --- | --- | --- | --- | --- |
| קפיצה לגובה | 2.36 מטר | קונסטנטין מטוסביץ' | 05/02/2000 | פרת', אוסטרליה | 1.94 מטר (אולם) | דניאל פרנקל | 5/3/2011 | אליפות אירופה באולם בפריז |
| קפיצה במוט | 5.93 מטר | אלכס אברבוך | 19/07/2003 | מדריד, ספרד | 4.35 מטר | נעמה ברנשטיין | 03/02/2021 | אוסטרבה, צ'כיה |
| קפיצה לרוחק | 7.99 מטר | יוחאי הלוי | 15/05/2010 | תל אביב, ישראל | 6.52 מטר | חנה קנייזבה-מיננקו | 17/07/2014 | תל אביב, ישראל |
| קפיצה משולשת | 17.20 מטר | רוגל נחום | 6/06/1992 | סביליה, ספרד | 14.78 מטר | חנה קנייזבה-מיננקו | 24/08/2015 | בייג'ינג, סין |
| הדיפת כדור ברזל | 19.36 מטר | איתמר לוי | 27/01/2018 | ג'ונסבורו (ארקנסו), ארצות הברית | 17.22 מטר | אנסטסיה מוצ'קייב | 28/04/2012 | תל אביב, ישראל |
| הטלת כידון | 81.94 מטר | ואדים בביקין | 8/06/2004 | סרגוסה, ספרד | 64.56 מטר | מרגריטה דורוז'ון | 11/06/2015 | אוסלו, נורווגיה |
| זריקת דיסקוס | 62.24 מטר | איגור אברונין | 1/06/1991 | תל אביב, ישראל | 59.92 מטר | סיוון ג'אן | 16/02/2008 | תל אביב, ישראל |
| יידוי פטיש | 65.70 מטר | איגור גילר | 6/05/1995 | תל אביב, ישראל | 61.78 מטר | מרגריטה בלוב | 15/04/2017 | תל אביב, ישראל |
| קרב שבע (נשים) |  |  |  |  | 6031 נקודות | סבטלנה גנזדילוב | 12-13/08/2003 | תל אביב, ישראל |
| קרב עשר (גברים) | 7343 נקודות | אריאל אטיאס | 14/05/2022 | איווה, ארצות הברית |  |  |  |  |
ראו גם

שיאי עולם באתלטיקה
הערות שוליים

↑  תוצאה זו שקבע שאול לדני מהווה עדיין שיא עולם (נכון ל-2020)
↑  ברוריה ביגמן, רביעיית השליחים של הפועל עמק חפר, מעריב, 26 במאי 1986
↑  ריצת 100 מ' משוכות: 13.26 שנ'; קפיצה לגובה: 1.68 מ'; הדיפת ברזל: 12.38 מ'; ריצת 200 מ': 24.28 שנ'; קפיצה לרוחק: 6.31 מ'; הטלת כידון: 34.92 מ'; ריצת 800 מ': 2:10.39 דק'
↑  ריצת 100 מ': 11.35 שנ'; קפיצה לרוחק: 7.01 מ'; הדיפת כדור ברזל: 14.46 מ'; קפיצה לגובה: 1.93 מ'; ריצת 400 מ': 52.20 שנ'; ריצת 110 מ' משוכות: 15.59 שנ'; זריקת דיסקוס: 41.89 מ'; קפיצה במוט: 4.60 מ'; הטלת כידון: 61.15 מ'; ריצת 1500 מ': 5:10.29 דק'
רוני או'סאליבן

| --- | --- |

 לידה:  5 בדצמבר 1975 (בן 49) וורדסלי, הממלכה המאוחדת 
 מידע כללי
 מדינה:  אנגליה 
 השכלה:  תיכון ואנסטד 
 ספורט
 ענף ספורט:  סנוקר 
 הישגים
 פרסים והוקרה:  קצין במסדר האימפריה הבריטית (31 בדצמבר 2015)  היכל התהילה של הסנוקר (2012) 
 
רונלד אנטוניו "רוני" או'סאליבן OBE (באנגלית: Ronald Antonio "Ronnie" O'Sullivan; נולד ב-5 בדצמבר 1975) הוא שחקן סנוקר מקצועני אנגלי. נחשב על ידי רבים לשחקן הסנוקר הטוב והמצליח ביותר בכל הזמנים. או'סאליבן הוא שיאן מספר הזכיות בתקופה המודרנית של אליפות העולם בסנוקר, עם שבע זכיות במספר (2001, 2004, 2008, 2012, 2013, 2020, 2022), שיא שהוא חולק במשותף עם סטיבן הנדרי. כמו כן, דורג במקום הראשון בעולם במשך שמונה עונות.
מאז התחלתו כמקצוען בשנת 1992, זכה או'סאליבן בשיא כל הזמנים של 41 תוארי דירוג, שלושה תוארי דירוג מינוריים, וב-39 תארים ללא דירוג, בהם שיא כל הזמנים של 23 זכיות בתוארי "הכתר המשולש" (שלושת התארים החשובים והיוקרתיים ביותר בעולם הסנוקר: שיא מודרני של שבע זכיות באליפות העולם בסנוקר, שיא כל הזמנים של שמונה זכיות באליפות בריטניה, ובשיא כל הזמנים של שמונה זכיות בטורניר המאסטרס).
או'סאליבן מחזיק בשיא מספר הרצפים הרשמיים של מאה נקודות ומעלה בכל הזמנים (1,282), בשיא מספר הרצפים המקסימליים הרשמיים של 147 נקודות בכל הזמנים (15), בשיא הרצף המקסימלי הרשמי המהיר ביותר בכל הזמנים (5 דקות ו-8 שניות. אליפות העולם בסנוקר 1997), בשיא שחקן הסנוקר הצעיר ביותר שזכה באליפות בריטניה, בתואר "כתר משולש", ובתואר דירוג בכלל בהיסטוריה של המשחק (גיל 17 ו-358 ימים. אליפות בריטניה 1993), בשיא שחקן הסנוקר הצעיר ביותר בכל הזמנים שזכה בטורניר המאסטרס (גיל 19 ו-69 ימים. מאסטרס 1995), בשיא שחקן הסנוקר המבוגר ביותר בכל הזמנים שזכה באליפות העולם בסנוקר (גיל 46 ו-148 ימים. אליפות העולם בסנוקר 2022), בשיא שחקן הסנוקר המבוגר ביותר בכל הזמנים שזכה באליפות בריטניה (גיל 47 ו-363 ימים. אליפות בריטניה 2023), בשיא שחקן הסנוקר המבוגר ביותר בכל הזמנים שזכה בטורניר המאסטרס ובתואר "כתר משולש" (גיל 48 ו-40 ימים. מאסטרס 2024), בשיא מספר ההופעות וההופעות הרצופות בשלבים המרכזיים של אליפות העולם בסנוקר בכל הזמנים (32 שנות הופעה רצופות), ובשיא כל הזמנים של מספר ההופעות בגמרים של טורנירי דירוג עולמיים (64).
בנוסף, או'סאליבן הוא שחקן הסנוקר המרוויח ביותר בכל הזמנים בהיסטוריית המשחק, עם סך זכיות כספיות של למעלה מ-14 מיליון פאונד במהלך הקריירה.
או'סאליבן נחשב על ידי רבים מחובבי ענף הסנוקר, המבקרים, ומעמיתיו למשחק, לשחקן הסנוקר המוכשר ביותר בהיסטוריית המשחק. עם זאת, היה גם מעורב במספר תקריות שנויות במחלוקת.
נכון למרץ 2025, מדורג או'סאליבן במקום הרביעי בעולם בדירוג שחקני הסנוקר העולמי.
הודות לסגנון משחקו המהיר וההתקפי, מכונה או'סאליבן "The Rocket" (הטיל).
קריירה > לאחר זכייתו הראשונה באליפות העולם

באליפות העולם בסנוקר לשנת 2002, ניצח או'סאליבן ברבע הגמר את סטיבן לי בתוצאה 10–13, ועלה לחצי הגמר מול סטיבן הנדרי. בראיון שלפני המשחק התבטא או'סאליבן בצורה מעוררת מחלוקת לגבי הנדרי, כשהוא מתייחס למשחק שנערך ביניהם בשנת 1999. או'סאליבן פתח את היום הראשון של המשחק בצורה טובה, ואף הוביל 5–8, אולם ביום השני למשחק השווה הנדרי את התוצאה ל-12-12 ולבסוף ניצח הנדרי את המשחק בתוצאה 13–17. לאחר שהפסיד, או'סאליבן האשים את הנדרי בחוסר ספורטיביות בהתייחסו למפגש קודם ביניהם, אך לא הסביר באיזו תחרות. הנדרי בחר שלא להגיב להאשמותיו, אולם מספר שחקני סנוקר, בהם סטיב דייוויס, בחרו לבקר את התנהגותו של או'סאליבן כלפיו. בסופו של דבר התנצל או'סאליבן בפני הנדרי על התבטאויותיו.
עונת 2002/2003 הייתה מוצלחת מבחינתו של או'סאליבן, כיוון שהצליח להגיע בשבע טורנירי דירוג לשמינית הגמר. או'סאליבן זכה בעונה זו בטורניר המאסטרס הסקוטי, באליפות אירופה הפתוחה ובטורניר המאסטרס האירי, כשבשני משחקי הגמר של תחרויות המאסטרס ניצח את ג'ון היגינס, ובגמר אליפות אירופה ניצח את סטיבן הנדרי. בעקבות כושרו הטוב, היה או'סאליבן המועמד המוביל לזכייה באליפות העולם באותה שנה, אך הודח בסיבוב הראשון של האליפות, לאחר שהפסיד בתוצאה 6–10 למרקו פו, וזאת על אף שביצע רצף מקסימלי רשמי של 147 נקודות. בעקבות ההפסד ירד או'סאליבן למקום השלישי בדירוג העולמי.
בשנת 2004, ביקש אביו של או'סאליבן משחקן העבר הוולשי ריי רירדון, אשר זכה שש פעמים באליפות העולם בסנוקר, לסייע לקריירת הסנוקר של בנו. באותה שנה, בסיועו של רירדון, זכה או'סאליבן בפעם השנייה באליפות העולם, לאחר שגבר בחצי הגמר על סטיבן הנדרי בתוצאה 4–17, הפרש התוצאה הסופית הגבוה ביותר שהיה בחצי גמר אליפות העולם בסנוקר בתקופה המודרנית, ועל גריים דוט הסקוטי בגמר בתוצאה 8–18. או'סאליבן דורג במקום הראשון בעולם בשתי העונות הבאות.
קריירה > עונת 2004/2005

בעונה זו זכה או'סאליבן בטורניר המאסטרס ובאליפות ויילס הפתוחה. עם זאת הוא החמיץ את אליפות סין הפתוחה בטענה לבעיות בריאותיות. שחקן הסנוקר אנתוני המילטון ביקר את או'סאליבן על כך, וטען כי על או'סאליבן לקדם את מעמדו של הסנוקר בעולם.
באליפות העולם פגש או'סאליבן ברבע הגמר את פיטר אבדון. בתחילה הוביל או'סאליבן 2–8, אולם בעזרת משחק איטי והגנתי בצורה יוצאת דופן, ניצח אבדון בתוצאה 11–13. רבים ביקרו את צורת המשחק האיטית של אבדון, וטענו כי מטרתה הייתה לפגום בסגנון משחקו המהיר של או'סאליבן. לאחר המשחק טען או'סאליבן כי קיימת סבירות גבוהה שלא יתחרה בעונה הבאה, וייתכן שאף יפרוש מן המשחק. למרות זאת, בספטמבר 2005 הודיע או'סאליבן כי ישחק בעונת 2005/2006 אולם יקדיש חלק מן העונה למשחק הפול האמריקאי הכדור השמיני בארצות הברית, וזאת לאחר שנבחר להתחרות בסבב הפול העולמי. בסופו של דבר התברר כי סבב הפול העולמי התנגש עם אליפות ליגת העל בסנוקר, בה או'סאליבן הגן על תואר האלוף. או'סאליבן ויתר על סבב הפול העולמי והחליט לנסות ולהגן על התואר, ולבסוף ניצח את סטיבן הנדרי בתוצאה 0–6, כשהוא מבצע ארבעה רצפים של מעל 100 נקודות.
קריירה > עונת 2005/2006

בעונה זו הגיע או'סאליבן לגמר הגרנד פרי אולם הפסיד לג'ון היגינס בתוצאה 2–9. כמו כן הוא הגיע לגמר טורניר המאסטרס, אולם גם שם הפסיד להיגינס בתוצאה 9–10. בסיבוב הראשון של אליפות בריטניה באותה עונה, במשחקו נגד מארק קינג, שיחק או'סאליבן עם מגבת לחה על ראשו במשך רוב המשחק.
את אליפות העולם באותה העונה פתח או'סאליבן בניצחון 4–10 על דייב הרולד ובניצחון 10–13 בסיבוב השני על ראיין דיי. ברבע הגמר ניצח או'סאליבן את מארק ויליאמס בתוצאה 11–13, ועלה לחצי הגמר מול גריים דוט. תחילה עלה דוט ליתרון, אולם או'סאליבן השווה את התוצאה ל-8-8. בעיות בחוד מקל הסנוקר (באנגלית: tip) שהפריעו לאו'סאליבן במהלך הטורניר, הופיעו שוב במשחק זה. או'סאליבן טען בפני מנהל התחרות כי חוד המקל שלו נפל, והדבר הקנה לו הפסקה של רבע שעה כדי להדביק חוד חדש, אולם מצלמות הטלוויזיה הראו כי או'סאליבן הוריד את החוד בכוונה תחילה. בעקבות תקרית זו היה או'סאליבן נתון לביקורת מצד יריבו למשחק, ומצד שחקנים נוספים, בהם סטיב דייוויס. לאחר חידוש המשחק ניצח או'סאליבן משחקון אחד, לאחר רצף של 124 נקודות, אולם מיד לאחר מכן ניצח דוט שמונה משחקונים ברצף. בהמשך התאושש או'סאליבן וניצח בשלושה משחקונים רצופים, אך לבסוף הפסיד במשחק. לאחר המשחק זרק או'סאליבן את מקל הסנוקר שלו לאחד הילדים בקהל.
החלטתו של או'סאליבן שלא להשתתף בגביע מלטה בעונה זו עלתה לו במקום הראשון בעולם.
קריירה > עונת 2006/2007

בעונה זו הגיע או'סאליבן לגמר גביע צפון אירלנד, בו הפסיד בתוצאה 6–9 לדינג ג'ונווי. עם זאת בחצי הגמר ניצח או'סאליבן את דומיניק דייל בתוצאה 0–6 בזמן שיא של 53 דקות בתחרות של הטוב מ-11 משחקונים.
בדצמבר 2006, במשחק רבע הגמר של אליפות בריטניה נגד סטיבן הנדרי, פרש או'סאליבן בצורה מפתיעה במשחקון ה-6, במשחק של הטוב מ-17 משחקונים. במשחק זה או'סאליבן פיגר בתוצאה 1–4, ובמשחקון השישי, לאחר רצף של 24 נקודות, החטיא או'סאליבן כדור אדום. לאחר ההחטאה לחץ או'סאליבן את ידו של הנדרי ואת ידו של שופט המשחק, כנהוג בסיום משחקי סנוקר, ויצא מן האולם, כשהוא מותיר את הנוכחים באירוע המומים. תוצאת המשחק נקבעה כ-1–9 לטובתו של הנדרי, וכמו כן איגוד הסנוקר העולמי הודיע שיספק לצופים כרטיסים חינם למשחקים שהתקיימו למחרת התקרית כפיצוי. ב-31 במאי 2007 קנס איגוד הסנוקר העולמי את או'סאליבן בסכום של 20,800 ליש"ט, וכמו כן הפחית לו 900 נקודות דירוג בעקבות התקרית.
הטורניר הבא בו השתתף או'סאליבן היה טורניר המאסטרס, בו התקבל על ידי הקהל בתגובות מעורבות: חלק מן הקהל עודד אותו וחלק אחר שרק לו בוז. בסיבוב הראשון ניצח או'סאליבן את אלי קרטר בתוצאה 1–6 כשהוא מבצע 2 רצפים של מעל 100 נקודות. עם זאת, או'סאליבן יצר תקרית נוספת כשהחליט שלא להשתתף בריאיון לתקשורת אחרי המשחק, כמקובל בסיום משחקי סנוקר. מספר שחקנים ביקרו את או'סאליבן בעקבות החלטה זו, ביניהם שון מרפי וקן דוהרטי. ב-21 בינואר 2007 פגש או'סאליבן את דינג למשחק הגמר, בו ניצח בתוצאה 3–10. במהלך המשחק אוהד קולני של או'סאליבן פגע בדינג הצעיר, ובתגובה ניסה או'סאליבן לעודד את דינג. האוהד הורחק בסופו של דבר, וסטיב דייוויס ציין לטובה את הרוח הספורטיבית שהפגין או'סאליבן במהלך המשחק.
בהמשך העונה השתתף או'סאליבן בגביע מלטה, בו הפסיד בסיבוב הראשון למייקל הולט בתוצאה 3–5. באליפות ויילס הפתוחה הודיע או'סאליבן כי הוא מבצע שינויים מהותיים בטכניקת המשחק שלו, וזאת מכיוון שהוא לא מרוצה מהביצועים שלו בתקופה האחרונה. בתחרות זו הפסיד או'סאליבן ברבע הגמר לניל רוברטסון בתוצאה 4–5.
בתחרות המאסטרס האירית ניצח או'סאליבן ברבע הגמר את ג'ו סווייל בתוצאה 4–5. במהלך המשחק ביצע או'סאליבן רצף מקסימלי של 147 נקודות, אולם רצף זה לא נספר במניין הרצפים המקסימליים של או'סאליבן, כיוון שכיסי שולחן הסנוקר עליו שיחקו לא עמדו בתקנות הרשמיות של ארגון הסנוקר העולמי. כמו כן, מארגני התחרות הבטיחו מכונית למי שיבצע את הרצף המקסימלי, אולם לא עמדו בהבטחתם. בהמשך התחרות ניצח או'סאליבן את ג'ון היגינס בתוצאה 5–6, ובגמר ניצח את בארי הוקינס בתוצאה 1–9. כך זכה או'סאליבן בתחרות המאסטרס האירית, שהוקדשה בפעם הראשונה לשחקן העבר פול האנטר. גביע התחרות הוענק לאו'סאליבן על ידי אלמנתו של האנטר.
לפני אליפות העולם בעונה זו, בה הוגרל להתחרות בסיבוב הראשון נגד דינג, טען או'סאליבן כי הגרלת המשחקים נקבעה מראש. טענה זו נדחתה על ידי ארגון הסנוקר העולמי, ובסופו של דבר או'סאליבן חזר בו מההאשמה. או'סאליבן ניצח את דינג בתוצאה 2–10, והמשיך לסיבוב השני בו התחרה ברוברטסון. או'סאליבן ניצח את רוברטסון בתוצאה 10–13, והמשיך לרבע הגמר בו הפסיד בתוצאה 1–93 לג'ון היגינס, שבסופו של דבר זכה באליפות העולם.
קריירה > עונת 2007/2008

בעונה זו טען או'סאליבן שרופאו ייעץ לו להימנע מנסיעות ארוכות, ולכן הוא בחר שלא להשתתף בטורניר הדירוג הראשון של העונה, השאנגחאי מאסטרס, ובטורניר הפוט בלאק אליו הוזמן.
כששב להתחרות, הגיע או'סאליבן לגמר תחרות הגרנד פרי, בו הפסיד למרקו פו בתוצאה 6–9. כמו כן במהלך גביע צפון אירלנד קבע או'סאליבן שיא, כשביצע חמישה רצפים של מעל 100 נקודות, כולל רצף מקסימלי של 147 נקודות, הרצף השביעי הרשמי בקריירה שלו, בניצחון 2–5 על אלי קרטר. עם זאת, או'סאליבן הודח בסיבוב הבא כשהפסיד לפרגל או'בריאן.
ב-3 בדצמבר 2007 זכה או'סאליבן בפעם הרביעית ברציפות, והשביעית בסך הכול, בליגת העל בסנוקר, כשהוא מנצח בגמר את ג'ון היגינס בתוצאה 4–7.
ב-15 בדצמבר 2007 ביצע או'סאליבן רצף המקסימלי של 147 נקודות בניצחון 8–9 על מארק סלבי במסגרת חצי הגמר של אליפות בריטניה. זהו הרצף המקסימלי השמיני של או'סאליבן, ובכך הוא השווה את שיאו של סטיבן הנדרי. כמו כן או'סאליבן ביצע את הרצף המקסימלי במשחקון מכריע, כשהתוצאה הייתה 8-8, ובכך הפך לאדם השלישי בסך הכול שעושה זאת. כמו כן או'סאליבן הפך לאדם השני שמבצע שני רצפים מקסימליים בשני טורנירי דירוג רצופים. בגמר ניצח או'סאליבן את סטיבן מגווייר וכך זכה בטורניר הדירוג הראשון שלו זה שלוש שנים.
בטורניר המאסטרס בעונה זו הפסיד או'סאליבן לסטיבן מגווייר בתוצאה 5–6. כמו כן או'סאליבן בחר שלא להשתתף בגביע מלטה בעונה זו, אך חזר לשחק באליפות ויילס הפתוחה, בה הגיע לגמר. בגמר פגש או'סאליבן את מארק סלבי, אך על אף שהוביל במהלך המשחק 5–8, הפסיד לבסוף בתוצאה 8–9.
או'סאליבן השתתף גם בתחרות סין הפתוחה, בה הפסיד בסיבוב הראשון למרקו פו בתוצאה 4–5. בריאיון לתקשורת שלאחר המשחק נוצרה שערורייה כשאו'סאליבן דיבר בגסות אל העיתונאים ואל דובר ארגון הסנוקר העולמי. ביוני 2008 קבע ארגון הסנוקר העולמי כי או'סאליבן לא יקבל את הכסף ואת נקודות הדירוג שהיה אמור להרוויח מהטורניר, כתגובה להתנהגותו הבלתי הולמת.
באליפות העולם בעונה זו, במשחקו נגד מארק ויליאמס, ביצע או'סאליבן את הרצף המקסימלי של 147 נקודות בפעם התשיעית בקריירה. בעקבות זאת כינה אותו שחקן העבר והשדרן דניס טיילור "גאון". עם זאת, מכיוון שגם אלי קרטר ביצע רצף מקסימלי בתחרות זו, נאלץ או'סאליבן לחלוק איתו את הפרס הכספי. בתחרות זו הגיע או'סאליבן לגמר, לאחר ניצחון על סטיבן הנדרי בחצי הגמר בתוצאה 8–17. בגמר ניצח או'סאליבן את אלי קרטר בתוצאה 8–18, וכך זכה בתואר אלוף העולם בפעם השלישית. בראיון שלאחר המשחק רמז או'סאליבן כי ייתכן ולא יישחק בעונת 2008/2009, אך עם זאת הצהיר כי הוא רוצה לזכות באליפות העולם עוד פעמים רבות.
קריירה > עונת 2008/2009

או'סאליבן פתח את העונה בזכייה בגביע צפון אירלנד, כשניצח בגמר את דייב הרולד בתוצאה 3–9.
בתחרות השאנגחאי מאסטרס פגש או'סאליבן בחצי הגמר את סטיבן מגווייר, אותו ניצח בתוצאה 5–6, לאחר שני רצפים גבוהים של 141 ו-145 נקודות. עם זאת או'סאליבן הפסיד בגמר לריקי וולדן בתוצאה 8–10.
בליגת העל בסנוקר ניצח או'סאליבן את מארק סלבי בתוצאה 2–7, וכך זכה בליגת העל בפעם החמישית ברצף, ובפעם השמינית בסך הכול. למרות זאת או'סאליבן כשל בהגנה על תואר האליפות באליפות בריטניה, כשהפסיד בסיבוב השני בתוצאה 5–9 לג'ו פרי. בראיון שלאחר המשחק התבטא או'סאליבן בצורה מעוררת מחלוקת, ונקנס בעקבות זאת.
בטורניר המאסטרס הגיע או'סאליבן לגמר לאחר ניצחונות על ג'ו פרי, אלי קרטר וסטיבן מגווייר. בגמר פגש או'סאליבן את מארק סלבי אותו ניצח בתוצאה 8–10, וזכה בטורניר המאסטרס בפעם הרביעית. כמו כן או'סאליבן הפך לאדם השני, לאחר סטיבן הנדרי, שזכה בטורניר זה יותר משלוש פעמים. לאחר המשחק טען או'סאליבן כי זהו ההישג הגדול ביותר בקריירה שלו, כיוון ששיחק עם מקל סנוקר חדש, אותו קיבל רק בשבת שלפני המשחק.
באליפות העולם בעונה זו ניצח או'סאליבן בסיבוב הראשון את סטיוארט בינגהאם, תוך כדי שהוא מבצע שלושה רצפים של למעלה מ-100 נקודות. עם זאת הפסיד או'סאליבן בסיבוב השני למארק אלן בתוצאה 11–13, וזאת אף שהוביל במהלך המשחק 9-7.
קריירה > עונת 2009/2010

או'סאליבן פתח את העונה בטורניר השאנגחאי מאסטרס. בסיבוב הראשון ניצח או'סאליבן את גריים דוט בתוצאה 0–5, בסיבוב השני את מרקו פו בתוצאה 2–5, ברבע הגמר את דינג ג'ונווי בתוצאה 3–5, ובחצי הגמר את ג'ון היגינס בתוצאה 1–6. בגמר פגש או'סאליבן את ליאנג וונבו אותו ניצח בתוצאה 10-5.
בטורניר הדירוג השני בעונה זו, הגרנד פרי, ניצח או'סאליבן בסיבוב הראשון את ג'יימי באנט בתוצאה 3–5, אך הפסיד בסיבוב השני לג'ון היגינס בתוצאה 4–5.
ב-29 בנובמבר 2009 לא הצליח או'סאליבן לשמור על תואר אלוף ליגת העל בסנוקר, כשהפסיד בגמר לשון מרפי בתוצאה 3-7.
באליפות בריטניה הגיע או'סאליבן לחצי הגמר לאחר ניצחונות על מתיו סטיבנס, פיטר אבדון ומארק סלבי. בחצי הגמר פגש או'סאליבן את ג'ון היגינס, לו הפסיד בתוצאה 8–9, וזאת למרות הצלחתו לחזור מתוצאה של 2–8 לתוצאה של 8-8.
או'סאליבן פתח את טורניר המאסטרס במשחק מול ניל רוברטסון, אותו ניצח בתוצאה 6-4. ברבע הגמר ניצח או'סאליבן את פיטר אבדון בתוצאה 6-3. בחצי הגמר ניצח או'סאליבן את מארק ויליאמס בתוצאה 5–6, והגיע לגמר המאסטרס ה-6 שלו ב-7 שנים. בגמר פגש או'סאליבן את מארק סלבי לו הפסיד בתוצאה 9–10.
בתחרות ולש הפתוחה ניצח או'סאליבן בסיבוב הראשון את סטיוארט בינגהאם בתוצאה 1–5, בסיבוב השני את ג'יימי קופ בתוצאה 0–5, וברבע הגמר את מארק אלן בתוצאה 2–5. בחצי הגמר פגש או'סאליבן את ג'ון היגינס, לו הפסיד בתוצאה 4-6.
בתחרות סין הפתוחה הפסיד או'סאליבן בסיבוב הראשון לטיאן פנגפיי בן ה-22 בתוצאה 3–5, וכך איבד את המקום הראשון בדירוג העולמי.
באליפות העולם ניצח או'סאליבן בסיבוב הראשון את ליאנג וונבו בתוצאה 7–10, ובסיבוב השני את מארק ויליאמס בתוצאה 10–13, אך הפסיד ברבע הגמר למארק סלבי בתוצאה 11–13.
קריירה > עונת 2010/2011

באליפות העולם הפתוחה, ניצח או'סאליבן בסיבוב הראשון את מארק קינג בתוצאה 0–3. במשחקון השלישי ביצע או'סאליבן את הרצף המקסימלי ה-10 בקריירה שלו, וכך שוב עקף את סטיבן הנדרי במספר הרצפים המקסימליים. במהלך המשחקון השלישי, כשלזכותו רק 8 נקודות, שאל או'סאליבן את השופט מה הפרס הכספי על ביצוע רצף מקסימלי, ונענה שהפרס על הרצף המקסימלי בוטל, והפרס היחיד שיקבל אם יבצע רצף מקסימלי יהיה הפרס על הרצף הגבוה ביותר. בסיום המשחק, כשכל מה שנותר לאו'סאליבן לעשות כדי לבצע רצף מקסימלי הוא להכניס את הכדור השחור האחרון, הוא לחץ לפתע את ידו של קינג, כמי שמסיים את המשחק, כמחאה על כך שאין פרס על ביצוע הרצף המקסימלי. עם זאת, לאחר שהשופט פנה ודיבר איתו, החליט לבסוף להכניס את הכדור השחור, וביצע את הרצף המקסימלי ה-10 בקריירה שלו. בהמשך הטורניר ניצח או'סאליבן את ג'ימי וייט, סטיבן הנדרי, סטיבן מגוויר ופיטר אבדון בתוצאה 1–3, אך הפסיד בגמר לניל רוברטסון בתוצאה 1–5.
קריירה > עונת 2011/2012

בעונה זו זכה בפעם הרביעית באליפות העולם לאחר שניצח בגמר את אלי קרטר 18-11. ב-6 ביוני הוכרז כי לא ישתתף בעונת 2012/2013, מכיוון שסירב לחתום על חוזה השחקנים הרשמי עם ארגון הסנוקר העולמי.
קריירה > עונת 2012/2013

ב-26 בפברואר 2013 הודיע או'סאליבן כי יחזור להתחרות בסבב, ובכך ינסה לשמור על תואר אלוף העולם.
ב-6 במאי 2013, זכה או'סאליבן באליפות העולם בסנוקר בפעם החמישית בקריירה, כאשר ניצח בגמר את בארי הוקינס בתוצאה 12–18. בגמר ביצע או'סאליבן שישה רצפים של מעל מאה נקודות (מה שלא היה מעולם במשחק גמר), ועוד עשרה רצפים של מעל 50 נקודות. או'סאליבן זכה בתואר לאחר שהשתתף בתחרות אחת בלבד באותה העונה, ה-PTC השלישי של העונה בחודש ספטמבר.
קריירה > עונת 2013/2014

בינואר 2014, זכה או'סאליבן בפעם החמישית בטורניר המאסטרס לאחר ניצחון 4–10 על מארק סלבי.
במרץ 2014, זכה באליפות ויילס הפתוחה כשניצח בגמר את דינג ג'ונווי בתוצאה 3–9, כאשר במשחקון האחרון השלים רצף מקסימלי של 147 נקודות (כשאת הכדור האחרון הטביע עם יד שמאל על מנת לייחד את הרגע), והפך לשחקן הראשון אי פעם שביצע 12 רצפים מקסימליים רשמיים.
באפריל 2014, הוא דורג במקום ה-19 בעולם, בשל שהפחית את השתתפותו בתחרויות שונות בסבב המקצועני המשפיעות על הדירוג. עם זאת, במאי הגיע לגמר אליפות העולם, בו הפסיד למארק סלבי בתוצאה 14–18
ב-4 בדצמבר 2014, באליפות בריטניה, ביצע או'סאליבן את הרצף המקסימלי הרשמי ה-13 בקריירה שלו מול מתיו סלט, ולבסוף גם זכה בטורניר זה, כאשר ניצח בגמר את ג'אד טראמפ בתוצאה 9–10. הייתה זו הפעם החמישית שזכה באליפות בריטניה, ובכך השווה את מספר הזכיות בטורניר זה עם סטיבן הנדרי.